

**REPUBLIKA E SHQIPËRISË**

**BASHKIA KAMËZ**

**DREJTORIA E EMERGJENCAVE CIVILE DHE STREHIMIT**

**SEKTORI I STREHIMIT**

Kamëz, më \_\_\_\_/\_\_\_\_2021

**N J O F T I M!**

Referuar ligjit 139/2015 "Për Vetëqeverisjen Vendore" ligjit nr. 22/2018, datë 03.05.2018“*Për strehimin social”*, i ndryshuar, dhe VKM-në nr. 384, datë 12.06.2019 “*Për përcaktimin e dokumentacionit për të përfituar strehim sipas çdo programi social të strehimit dhe të afateve e të procedurave të miratimit nga organet e vetëqeverisjes vendore”* VKM nr. 454, datë 3.7.2019 “*Për kriteret dhe procedurat e përfitimit e të dhënies së granteve konkurruese për përmirësimin e kushteve të objekteve dhe banesave ekzistuese”****Njoftohen të gjithë familjet në kushte te vështira banimi në Bashkisë Kamëz, që duan të aplikojnë për “Përmirësimi i kushteve të banimit për komunitete të varfëra dhe të pa favorizuara”për vitin 2021,të paraqiten pranë institucionit për të tërhequr listën e dokumenteve së bashku me kërkesën tip, në lidhje me përftimin e “Përmirësimi i kushteve të banimit për komunitete të varfëra dhe të pa favorizuara” që Bashkia Kamëz mbështet për t’ju ardhur në ndihmë kësaj kategorie .***

**Afati** për dorëzimin e dokumentacionit për përftimin e “Përmirësimi i kushteve të banimit për komunitete të varfëra dhe të pa favorizuara” do të jetë **nga data 05.01.2021 deri më 31.01.2021,** pranë sportelit "One Stop Shop".

Bashkëngjitur lista e dokumentacionit që nevojiten për të përfituar nga ky projekt.

*Duke ju falënderuar për mirëkuptimin!*

**Teuta CAMI**

**D R E J T O R**

**LISTA E DOKUMENTAVE QË DUHEN PËR TË PËRFITUAR NGA PROGRAMI I REHABILITIMIT 2021**

1. Kopje ID e kryefamiljarit;
2. Çertifikatë familjare brenda tre muajve të fundit;
3. Foto të qarta me ngjyra të banesës, ku të evidentohen problematikat që do të adresohen ( në hardcopy dhe softcopy);
4. Proces verbal konstatimi të dëmtimeve/gjendjes së banesës, të kryer nga specialistët e fushës pranë njësisë së vetëqeverisjes vendore;
5. Projekti teknik i ndërhyrjes;
6. Preventiv i punimeve, firmosur nga personat përgjegjës, dhe në rastin kur janë hartuar nga një firmë kontraktuese, të shoqërohet me procesverbalin e marrjes në dorëzim të dokumentacionit. Preventi të llogaritet me çmimet e manualit teknik të punimeve të ndërtimit, miratuar me **VKM nr. 629, datë 15.7.2015** “*Për miratimin e* manualeve *teknike* të çmimeve të punimeve të nd*ërtimit* *dhe* *t*ë *analizave* *teknike* *të* *tyre*”.. Analizat e zërave të punimeve të ndërtimit të cilat nuk janë pjesë e manualit, të sillen të zbërthyera dhe të firmosura nga personi përgjegjës. Preventivi dhe analizat duhet të sillen edhe në formatin excel
7. Relacion dhe specifikime teknike, përshkrimi i llojit të punimeve që do të kryhen;
8. Për çdo përfitues të sigurohet Deklaratë nga kryefamiljari qëmiraton llojin e punimeve që do të kryhen sipas projekt-preventivit;
9. Kopje të dokumentit të pronësisë, ose në mungesë të tij, vërtetim nga ASHK që subjekti është në proçes legalizimi dhe vërtetim nga njësia e vetëqeverisjes vendore që objekti nuk bën pjesë në një nga rastet që përjashton legalizimin sipas përcaktimeve ligjore, së bashku me angazhimin e shprehur të bashkisë që do të mbështesë familjen/familjet në procesin e legalizimit.